b"\n_START_ARTICLE_\nPraslovan\xc5\xa1\xc4\x8dina\n_START_PARAGRAPH_\nPr\xc3\xa1slov\xc3\xa1n\xc5\xa1\xc4\x8dina oziroma pr\xc3\xa1slov\xc3\xa1nski j\xc3\xaazik je neizpri\xc4\x8dan rekonstruirani prajezik, skupni prednik vseh slovanskih jezikov. Lingvonim 'praslovanski' je pogojen, saj se ne ve kako so ta jezik imenovali ljudje, ki so ga govorili. Jezik je bil verjetno \xc5\xbeiv nekako med 5. in 9. stoletjem. Kot ve\xc4\x8dina drugih prajezikov praslovan\xc5\xa1\xc4\x8dina nima pisnih virov, tako da je znanje o njej le rezultat njene jezikoslovne rekonstrukcije, v glavnem z vzporednim in zgodovinskim prou\xc4\x8devanjem slovanskih in indoevropskih jezikov."